สอบถามเรื่องทานยาคุมค่ะ ลืมเอายาคุมแบบ 28 เม็ด กลับบ้าน หยุด 2 วันค่ะ สามารถซื้อยาคุมแผงใหม่ ยี่ห้อเดิม ทานยาเม็ดที่ไม่ได้แทนแผงเดิม 2 เม็ด ได้ไหมคะ แล้วค่อยกลับไปทานยาแผงเดิมจนครบ หรือต้องทำอย่างไรดีคะ ปกติจะกินยาช่วงเย็นๆค่ะ
สวัสดีค่ะ การกินยาคุมกำเนิดแบบแผงรายเดือน 28 เม็ดนั้น เป็นการคุมกำเนิดที่มีประสิทธิภาพสูงมากกว่า 99% หากได้กินยาทุกวันอย่างต่อเนื่องโดยกรณีที่ลืมเอายาคุมแผงนั้นไป สามารถซื้อแผงใหม่ ยี่ห้อเดิม แล้วเอา 2 เม็ดนั้น(เม็ดที่เป็นวันเดิมที่ควรจะกิน)มากินต่อไปได้ และเมื่อได้กลับมา ก็เอาแผงเดิมมาทานต่อจนครบได้ค่ะและควรสังเกตประจำเดือนในช่วงท้ายของเดือนอีกครั้ง ถ้าไม่มา ควรจะซื้อชุดตรวจการตั้งครรภ์มาตรวจให้แน่ใจก่อนว่าไม่ตั้งครรภ์ ค่อยเริ่มยาแผงใหม่ค่ะ